**Osnovna škola Svetvinčenat**

**Svetvinčenat 98,**

**52342 Svetvinčenat**

OIB: 92363347984

KLASA: 602-01/20-01/04

URBROJ: 2168/07-01-20-22

Temeljem Upute za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanje djece rane i predškolske dobi te učenika koji pohađaju razrednu nastavu Hrvatskog zavoda za javno zdravstvo (u daljnjem tekstu **Upute HZJZ-a**) i Preporuke za organizaciju rada u razrednoj nastavi i upute za vrednovanje i ocjenjivanje od 25.svibnja 2020. Ministarstva znanosti i obrazovanja (u daljnjem tekstu **Preporuke MZO-a**), ravnatelj Škole donosi

**PROVEDBENI PLAN**

**otvaranja škole 25. svibnja za učenike razredne nastave**

 **I.**

U cilju unapređenja zaštite učenika, djelatnika škole i ostalih posrednih dionika odgojno-obrazovnog procesa Škole ravnateljica donosi Provedbeni plan za uključivanje svih učenika u razrednoj nastavi od 25. svibnja 2020. godine (u daljnjem tekstu: **Provedbeni plan**).

**II.**

Provedbeni plan zahtijeva sljedeće organizacijske, tehničke i materijalne uvjete i mjere:

1. Organizacijske mjere i zadatci
	1. Pripremne radnje za otvaranje škole - učiteljice razredne nastave, učiteljica u produženom boravku, stručna služba Škole i ravnateljica Škole
2. Upoznati roditelje putem web stranice s **Uputama HZJZ-a, Preporuke MZO-a i Provedbenim planom**

*Izvršitelj zadatka: ravnateljica Škole*

*Rok provedbe zadatka: do 22. svibnja 2020. godine*

1. Održavanje virtualnih sastanaka s učiteljima i ostalim zaposlenicima da se raspravi Provedbeni plan i definiraju obveze

*Izvršitelj zadatka: ravnateljica škole*

*Rok provedbe zadatka : do 22. svibnja 2020. godine*

1. Izvršiti kontaktiranje roditelja putem komunikacijskih kanala o potrebi roditelja:

- za potrebom dolaska u školu učenika

- potrebi prehrane učenika u Školi i

- potrebi organiziranja rada Produženog boravka u Školi

*Izvršitelj zadatka: učiteljice razredne nastave, stručna služba Škole i ravnateljica Škole*

*Rok provedbe zadatka: do 21. svibnja 2020. godine*

1. Formiranje razrednih odjela i optimalno korištenje prostora

*Izvršitelj zadatka: ravnateljica škole i stručna služba škole*

*Rok provedbe zadatka: do 22. svibnja 2020. godine*

* 1. Upoznavanje roditelja s mjerama i organizacijom rada u školi
1. Upoznavanje roditelja sa organizacijom rada škole

*Izvršitelj zadatka: učiteljice razredne nastave, stručna služba i ravnateljica škole*

*Rok provedbe zadatka: do 22. svibnja 2020. godine*

* 1. Demonstracija učiteljicama gdje se kreću, kako se koriste odmori, dijeli hrana, izlazi na dvorište i na igralište

*Izvršitelj zadatka: ravnateljica škole*

*Rok provedbe zadatka: do 22. svibnja 2020. godine*

* 1. Administrativno tehnička služba škole
1. Izvršiti analizu potrebnih sredstava za prehranu, održavanje i higijenu u školi.

*Izvršitelj zadatka: spremačica, kuharica, domar*

*Rok provedbe zadatka : do 22. svibnja 2020. godine*

1. Uskladiti podatke i izvršiti nabavu

*Izvršitelj zadatka: tajnica škole*

*Rok provedbe: 22. svibnja 2020. godine*

1. Tehničke mjere
	1. Zadatci za administrativno - tehničku službu Škole
2. Nabava sredstva za dezinfekciju i čišćenje uz podršku osnivača

*Izvršitelj zadatka: tajnica i ravnateljica Škole*

*Rok provedbe zadatka: do 22. svibnja 2020. godine*

1. Priprema, označavanje ulaza i wc-a za učenike

Označiti vrata na wc-ima prema oznakama razreda kao i ulazna vrata za ulazak učenika

*Izvršitelj zadatka: domar*

*Rok provedbe zadatka: do 22. svibnja 2020. godine*

1. Priprema, dezinfekcija učionica, wc-a i zajedničkih prostorija**.**

*Izvršitelj zadatka: spremačica*

*Rok provedbe zadatka: do 22. svibnja 2020. godine*

1. Izvršiti nadzor nad provedbom zadataka ovoga plana.

*Izvršitelj zadatka: ravnateljica i tajnica Škole*

*Rok provedbe zadatka: do 22. svibnja 2020. godine*

1. Mjere provedbe nakon otvaranja škole
	1. Osigurati prihvat učenika na ulazima u školu prema utvrđenom rasporedu.

*Izvršitelj zadatka: učiteljice razredne nastave*

* 1. Na početku nastave održati edukaciju za učenike na jednostavan i prikladan način.

*Izvršitelj zadatka: učiteljice razredne nastave, učiteljica produženog boravka i stručna služba škole*

* 1. Vježbati s učenicima gdje se kreću, kako se koriste odmori, dijeli hrana, izlazi na dvorište i na igrališta.

*Izvršitelj zadatka: učiteljice razredne nastave i učiteljica produženog boravka*

* 1. Osigurati redovito pranje ruku

*Izvršitelj zadatka: učiteljice razredne nastave i učiteljica produženog boravka*

* 1. Osigurati provjetravanje i čišćenje prostora

*Izvršitelj zadatka: spremačica, domar*

* 1. Po potrebi voditi evidenciju o mjerenju tjelesne temperature zaposlenika, za one zaposlenike koji nisu to obavili prije dolaska u školu (Upute HZJZ).

*Izvršitelj zadatka: tajnica Škole*

* 1. Osigurati da se učenici i naknadno uključe u razrede i produženi boravak

III.

Školski odbor bit će upoznat s ovim Provedbenim planom elektroničkim putem - slanjem Provedbenog plana na e-mail adresu članova Školskog odbora.

IV.

Ovaj Provedbeni plan bit će objavljen na web stranici škole.

Svetvinčenat, 21. svibnja 2020.

 Ravnateljica Škole:
 Silvija Jeromela Obrovac, prof.